### Beslutningstema

I denne sag træffes beslutning om overførsel af driftsbevillinger fra 2021 til 2022.

### Sagsfremstilling

Der er udarbejdet en oversigt på udvalgenes mer-/mindreforbrug af driftsbevillinger i 2021.

Opgørelsen er foretaget efter de reviderede regler for overførsel i henhold til den Økonomiske Politik 2019-2022, der opdeler overførsler i:

• Bundne overførsler

• Overførsler på garantiområder, hvor der i 2021 kan overføres op til 4 % af mindreforbrug og merforbrug overføres til afvikling.

• Fællesområder, hvor der overføres efter ansøgning til konkrete formål

Den samlede opgørelse på drift ser således ud:

![](data:image/png;base64...)

Det samlede restbudget i 2021 er på 62,118 mio. kr., som fordeler sig med et overskud på serviceudgifter med 31,995 mio. kr., et overskud på indkomstoverførsler med 25,104 mio. kr. og et overskud udenfor servicerammen på 5,018 mio. kr.

Serviceudgifter

På service ønskes overført i alt 39,244 mio. kr., som fordeler sig med 6,783 mio. kr. til bundne overførsler, 22,429 mio. kr. til kontraktområderne og 10,032 til fællesområderne.

Restbeløbet på -7,248 mio. kr. søges finansieret af kassebeholdningen.

Begrundelsen for, at der søges overført et større beløb end det restbudgettet viser, er bl.a., at der har været afholdt ekstraordinære udgifter til Covid19. Tønder Kommune fik i 2021 et kompensationsbeløb på 5,6 mio. kr., som blev tilført kassebeholdningen. Det samlede specialiserede område har haft et forventet underskud på ca. 16 mio. kr., og der har været ekstraordinære udgifter i forbindelse med sygeplejekonflikten. Disse udgifter søges finansieres af kassebeholdningen.

Indkomstoverførsler

På Indkomstoverførsler er der et restbudget på 25,104 mio. kr. Heraf er 0,046 mio. kr. bundne overførsler og 0,443 mio. kr. vedr. kontraktområder, som ønskes overført. Det resterende beløb på 24,615 mio. kr. foreslås tilført kassebeholdningen.

Det skal i den forbindelse nævnes, at såfremt Tønder Kommune modtager en midtvejs- og efterregulering i 2022, som ikke kan finansieres indenfor rammerne i budget 2022, vil beløbet skulle finansieres ved et træk af kassebeholdningen.

Udenfor servicerammen

Restbudget på 5,0018 mio. kr., som foreslås overført til kassebeholdningen.

### Direktionen indstiller,

at der til serviceområderne på drift overføres i alt 39,244 mio. kr. fra 2021 til 2022, som fordelt jf. ovennævnte oversigt,

at der til indkomstoverførsler overføres 0,489 mio. kr., og

at indstillingen videresendes til Kommunalbestyrelsen.

Beslutning fra Økonomiudvalget, 24. marts 2022, pkt. 3:

Indstillingen anbefales.

### Beslutning

Indstillingen godkendt.